Държавен вестник, бр. 11, 2017 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  11
3. да оценява качеството (чистотата) на 
биоотпадъците, както и да връща обратно на 
притежателя биоотпадъците, които не отго-
варят на изискванията на наредбата. 
(2) Операторът на съоръжението за МБТ 
е длъжен да осъществява входящ контрол и 
проверка на приетите отпадъци за съответ-
ствие с приложение № 1.
(3) Операторът на съоръжението за ком-
постиране или за производство на биогаз 
или за МБТ е длъжен да спазва забраната за 
смесване и разреждане на отпадъци съгласно 
чл. 8, ал. 2, т. 3 ЗУО.
Раздел ІІ
Изследване на крайните продукти от опол-
зотворяване на биоотпадъците
Чл. 25. (1) Операторът на съоръжението за 
оползотворяване на биоотпадъци е длъжен да 
осъществява периодичен контрол на компоста, 
ферментационния продукт, органичния почвен 
подобрител и стабилизираната органична 
фракция посредством аналитични изпитвания, 
осъществявани от акредитирана лаборатория.
(2) Изпитванията по ал. 1 се извършват и 
документират в съответствие с условията и 
по реда на приложение № 3.
(3) Въз основа на резултатите от изслед-
ването операторът изготвя доклад съгласно 
приложение № 3.
Чл. 26. Въз основа на доклада по чл. 25, 
ал. 3 и резултатите от изпитването операто-
рът на съоръжението за оползотворяване на 
биоотпадъците определя допустимостта или 
изключването на една или повече области 
на употреба.
Чл. 27. (1) Лицата, които произвеждат 
продукт от оползотворяване на биоотпадъци, 
са длъжни да предоставят на крайния по-
требител декларация по приложение № 4 за 
съответствие на качеството на всяка партида 
с качеството на партидата, за която е напра-
вено изследване от акредитирана лаборатория 
по чл. 25.
(2) Всяка партида от продукта се идентифи-
цира с декларацията за съответствие по ал. 1.
(3) Лицата по ал. 1, които третират СЖП 
или смес от биоотпадъци и СЖП, прилагат 
изискванията на чл. 21 и 22 от Регламент 
(ЕО) № 1069/2009 и Приложение VIII към 
Регламент (ЕС) № 142/2011.
Чл. 28. (1) Когато произведените компост 
и ферментационен продукт се използват за 
собствена употреба, лицето, което го произ-
вежда, може да не прилага разпоредбата на 
чл. 27, ал. 1.
(2) В случаите по ал. 1 декларацията по 
чл. 27, ал. 1 се допълва с термина „за собст-
вена употреба“.
ДОПЪЛНИТЕЛНА РАЗПОРЕДБА
§ 1. По смисъла на наредбата: 
1. „Други обекти по чл. 2, ал. 1, т. 1“ са 
например магазини, заведения за обществено 
хранене, пазари, хотели, лечебни заведения, 
училища и др.
2. „Индивидуална проба“ е пробата, взета 
от всяка точка за вземане на проби.
3. „Количество на партидата за изпитване“ е 
минимално количество компост от партидата, 
необходимо за вземане на проби за изпитване 
на компоста по съответния стандарт.
4. „Компост“ е богат на хумус продукт, съ-
държащ най-малко 15 % и не повече от 50 % 
сухо органично вещество от общото тегло, 
получен в резултат на процеса компостиране.
5. „Компостиране“ е процес на контро-
лирано аеробно, екзотермично, биологично 
разграждане на разделно събрани биоотпадъци 
и утайки с цел получаване на компост.
6. „Компостиране на място“ е дейност по 
компостиране на собствените биоотпадъци в 
количество, не повече от 10 куб. м годишно 
компост, която се извършва директно от до-
макинствата и други обекти, като полученият 
компост се използва на мястото на образуване 
само за собствени нужди. 
7. „Лабораторна проба“ е тази част от 
съставната проба, която е намалена до ко-
личеството, необходимо за извършване на 
изпитванията.
8. „Области на употреба“ са следните 
възможни области на употреба на компоста, 
ферментационния продукт, органичния почвен 
подобрител или на стабилизираната органична 
фракция от МБТ: 
а) „Земеделие“, когато може да се използват 
при производството за земеделска продукция; 
б) „Ландшафтни дейности“, когато може 
да се използват като съставка за създаването 
или запазването на рекултивационния слой в 
неземеделски земи, паркове, градини, включи-
телно спортни и развлекателни съоръжения;
в) „Рекултивация на нарушени терени“ 
обхваща комплекс от инженерни, мелиора-
тивни, селскостопански, горскостопански и 
други дейности, изпълнението на които води 
до възстановяване на нарушените терени и до 
подобряване на ландшафта, с цел възстановя-
ване годността на земята за земеделско или 
горскостопанско ползване, както и оформяне 
на подходящ ландшафт;
г) „Рекултивация на депа и мини“, когато 
може да се използват като компонент за съз-
даване или запазване на рекултивационния 
слой на депото или мината;
д) „Производство на почви и растителни 
почвени среди“, когато може да се използват 
като компонент за производство на почви или 
растежни почвени среди;
е) „Производство на биофилтри“, когато 
може да се използват като съставен материал 
за производство на биофилтри.
9. „Общинска система за разделно съби-
ране на биоотпадъци“ е система за разделно 
събиране на биоотпадъци, организирана от 
кмета на съответната община.